Şamı Abdullayev

Abdullayev Şamı İsmayıl oğlu () — Azərbaycan hərbçisi, general-leytenant, Naxçıvan Muxtar Respublikasının sabiq Fövqəladə Hallar naziri.

Abdullayev Şamı İsmayıl oğlu 1962-ci ildə Gürcüstan SSR-in Dmanisi rayonunun Saatlı kəndində anadan olmuşdur. 1970–1980-ci illərdə Muğanlı kənd orta məktəbində təhsil almışdır. 1980-ci ildə Bakı Ali Ümumqoşun Komandanlıq Məktəbinə daxil olmuş, 1984-cü ildə ali hərbi təhsilini "komand-taktiki, təkərli və tırtıllı maşınların istismarı üzrə mühəndis" ixtisası üzrə başa vurmuşdur.

1984-cü ildən SSRİ Silahlı Qüvvələrində, daha sonra Azərbaycan Respublikasının Silahlı Qüvvələrində müxtəlif vəzifələrdə xidmət etmişdir. Zaqafqaziya və Türküstan hərbi dairələrində motoatıcı taqım və bölük komandiri, hərbi hissə komandiri, qərargah və maddi-texniki təminat üzrə rəhbər vəzifələrdə çalışmışdır.

1985–1987-ci illərdə Əfqanıstanda gedən döyüş əməliyyatlarında iştirak etmişdir.

1991–1994-cü illərdə SSRİ Müdafiə Nazirliyinin Kuybişev adına Hərbi Mühəndis Akademiyasında təhsil almışdır. Daha sonra Azərbaycan Respublikasının Mülki Müdafiə Qərargahında və müxtəlif hərbi hissələrdə rəhbər vəzifələrdə xidmətini davam etdirmişdir.

22 mart 2006-cı ildə Naxçıvan Muxtar Respublikasının Fövqəladə Hallar naziri vəzifəsinə təyin edilmişdir.

14 dekabr 2013-cü il tarixli Azərbaycan Respublikası Prezidentinin sərəncamı ilə ona general-leytenant hərbi rütbəsi verilmişdir.

Xidməti dövründə SSRİ və Azərbaycan Respublikasının çoxsaylı orden və medalları ilə təltif edilmişdir. Leytenantdan general-leytenanta qədər hərbi rütbələr almışdır.

Ailəli olmuş və iki övladı var idi.
14 dekabr 2025-ci ildə vəfat etmişdir.

 Təltiflər 
  Azərbaycan Respublikası Silahlı Qüvvələrində "Hərbi xidmətlərə görə" medalı, 24.06.2003
  3-cü dərəcəli "Vətənə xidmətə görə" ordeni, 13.12.2010
  Azərbaycan Respublikası Silahlı Qüvvələrinin 10 illik yubiley medalı (1991–2001), 25.06.2004
  Azərbaycan Respublikası SQ-də "Qüsursuz xidmətə görə" 3-cü dərəcəli medalı, 26.06.2005
  "Azərbaycan Respublikası Silahlı Qüvvələrinin veteranı" medalı, 15.12.2007
  Azərbaycan Respublikası SQ-nin 90 illik yubiley medalı, 25.12.2008
  Azərbaycan Respublikası SQ-də "Qüsursuz xidmətə görə" 2-ci dərəcəli medalı, 15.12.2009
  "Azərbaycan Respublikası FHN-nin 5 illiyi (2005–2010)" yubiley medalı, 15.12.2010
  "Azərbaycan Respublikası FHN-nin 10 illiyi (2005–2015)" yubiley medalı, 15.12.2015
  Azərbaycan Respublikası SQ-də "Qüsursuz xidmətə görə" 1-ci dərəcəli medalı, 15.12.2015
 25px Azərbaycan Respublikası Fövqəladə Hallar Nazirliyinin "Fəxri əməkdaşı" döş nişanı, 05.01.2017
  SSRİ SQ-də "Qırmızı ulduz" ordeni, 13.07.1987
  SSRİ SQ-də "Vətənə xidmətə görə" ordeni 3-cü dərəcəli, 12.11.1987
  SSRİ SQ-nin 70 illiyi yubiley medalı, 22.02.1988
  "Xeyirxah Əfqan xalqından beynəlmiləlçi əsgərə" medalı, 18.10.1988
  "Beynəlmiləlçi-döyüşçü" medalı, 28.12.1988
 25px SSRİ SQ-də "Qüsursuz xidmətə görə" 3-cü, 2-ci və 1-ci dərəcəli medalları, 1991–1994
  "Əfqanıstanda döyüş əməliyyatlarının bitməsinin 25 illik xatirəsinə" medalı, 28.01.2014
  "Bakı Ali Ümumqoşun Komandanlıq Məktəbinin 75 illiyi yubiley" medalı, 29.11.2014
  "Bakı Ali Ümumqoşun Komandanlıq Məktəbinin 75 illik xatirəsinə" medalı, 29.11.2014

 İstinadlar 

 Əlavə mənbələr 





Kateqoriya:Azərbaycan generalları
Kateqoriya:General-leytenantlar
Kateqoriya:Azərbaycan hərbçiləri
Kateqoriya:Naxçıvan Muxtar Respublikasının nazirləri
Kateqoriya:Əfqanıstan müharibəsi (1979–1989) iştirakçıları